Sähkönhinnan kehitystä on vaikea ennustaa, koska siihen vaikuttavat monet tekijät, kuten tuulivoimatuotanto, pohjoismainen vesitilanne, lämpötila ja siirtoyhteydet. Olkiluoto 3 valmistuessaan osaltaan turvaisi ensi talvena sähkön saantia, mutta sähkön saatavuudessa on silti epävarmuuksia. Lähtökohtaisesti lisääntynyt sähkön tarjonta laskee hintaa, mutta tilanne vaihtelee sen mukaan, kuinka paljon sähköä kulutetaan.